Мира Ступица

Мирослава «Мира» Ступица (ҡыҙ фамилияһы Тодорович; ; 17 август 1923, Серегән, Сербтар, хорваттар һәм словендар короллеге (хәҙер Косово һәм Метохия, Сербия) — 19 август 2016, Белград, Сербия) — Югославия серб ы.

 Биографияһы 
Гимназия уҡытыусылары ғаиләһендә тыуған. Бора Тодоровичтың апаһы. Мәктәптә уҡыған сағында уҡ үҙешмәкәр театрҙа сығыш яһай башлай. 1940 йылда Белградта Художество театрының актерҙар студияһын тамамлай. 1941 йылдан — Белградтың Милли театры актрисаһы. Икенсе донъя һуғышы ваҡытында һәм унан һуң Шабац (1943—1945) һәм Ниш (1945—1947) театрҙарында уйнай, шунан Һуң Белградтағы Милли театрға ҡайта.

1948—1955 һәм 1957—1963 йылдарҙа — Белградта Югославия драма театры актрисаһы, 1955—1957 йылдарҙа — Загребта Хорват милли театрында уйнай. 1964 йылдан — йәнә Белградтың Милли театры актрисаһы.

Үҙенең бай экспрессияһы, эмоционаллеге һәм илһамландырыусы темпераменты менән билдәле, шулай уҡ актерлыҡ оҫталығына универсаль һәләттәргә эйә була, был уға драма һәм комедия ролдәрен берҙәй уйнарға һәм жанрҙар араһындағы кәртәләрҙе уңышлы еңеп сығырға мөмкинлек бирә. Мирослава Ступица төрлө образдар тыуҙыра: Лючета (Гольдониҙың «Кьоджи ирешеүҙәре» пьесаһы), Дунька («Любовь Яровая»), Петрунела (Држичтың «Дундо Маройе»), Негина («Таланттар һәм һөйөүселәр»), Глафира («Егор Булычев һәм башҡалар»), Лауренсия («Фуэнтеовехуна»), Василиса («На дне»), Мелита (Крлежиның «Леда») һәм башҡалар.

Кинола төшә. 60-ҡа яҡын кино- һәм телефильмдарҙа, сериалдарҙа уйнай.

Инсульттан һуң вафат була.

 Шәхси тормошо 
Өс тапҡыр никахта була. 1943 йылда популяр серб актеры Миливойе Мавид Поповичҡа (1909-94) кейәүгә сыға, ул ҡатынынан 14 йәшкә өлкәнерәк була. 1948 йылда режиссер Боян Ступицаға кейәүгә сыға, ул1970 йылда вафа була.1973-1993 йылдарҙа — Югославия Социалистик Федератив Республикаһы Президиумы рәйесе Цвиетин Миятович менән никахта була.

 Һайланма фильмографияһы 
 2011 — Парад — Ольганың өләсәһе
 1973 — Смертельна весна 
 1971 — Завтрак с дьяволом — Ольга
 1969 — Кровавая сказка
 1968 —  Солнце чужого неба 
 1968 — Герои 
 1967 — Пальма среди пальм 
 1966 — Опечаленная родня — Сарка
 1962 – Степь – Настасья
 1964 — Мужская компания — Мирослава
 1957 — Маленький человек — Мишаның әсәһе
 1956 — Сеть 
 1955 — Ханка 
 1954 — Загубленные жизни — Андя, хужабикә
 1951 — Баконя фра-Брне — ''Маша

 Наградалары 
 Аҡ фәрештә миҙалы (2001 йылдың 28 декабре, Сербия һәм Черногория)Медаља Белог анђела
 Павле Вуйсич премияһы
 Актёрлыҡ ҡаҙаныштары өсөн Стерия премияһы
 Йоаким Вуич статуэткаһы

 Иҫкәрмәләр 

 Әҙәбиәт 
 Театральная энциклопедия. Том 4/ Глав. ред. П. А. Марков. — М.: Советская энциклопедия, 1965.

 Һылтанмалар 


Категория:Театраль премиялар лауреаттары
Категория:Белградта вафат булғандар
Категория:2016 йылда вафат булғандар
Категория:19 августа вафат булғандар
Категория:1923 йылда тыуғандар
Категория:17 августа тыуғандар
Категория:Инсульттан вафат булғандар
Категория:Сербияның театр актёрҙары
Категория:Югославияның театр актёрҙары
Категория:Сербия киноактёрҙары